ટીડીએસ ડિડક્ટર કે ટીસીએસ કલેક્ટર ટૅન નંબરનો ઉપયોગ કરીને ઇ-ફાઇલિંગ માટેની વેબસાઈટમાં લોગ ઇન કરી શકે છે. ત્યારબાદ અપલોડ ટીડીએસ વિભાગમાં જઈને ટીડીએસ અપલોડ કરી શકે છે. તે પછી તેમણે ઇલેક્ટ્રોનિક વેરિફિકેશન કોડ જનરેટ કરવો પડશે. પરમેનન્ટ એકાઉન્ટ નંબર સાથે લિન્ક કરેલા નેટ બૅન્કિંગ એકાઉન્ટના માધ્યમથી ઇલેક્ટ્રોનિક વેરિફિકેશન કોડ જનરેટ કરી શકાશે. આ માટેની સંસ્થાની મુખ્ય વ્યક્તિના આધાર કાર્ડને પણ એક સમયના પાસવર્ડ-વનટાઈમ પારવર્ડની મદદથી લિન્ક કરી શકાશે. અગાઉથી માન્ય કરાવવામાં આવેલા ડિમેટ એકાઉન્ટ નંબરના માધ્યમથી પણ તેઓ આ લિન્ક મેળવી શકે છે. આ રીતે રિટર્ન અપલોડ થઈ જાય તો તે અપલોડ થઈ ગયું હોવાનું દર્શાવવામાં આવશે. ત્યારબાદ તે સ્વીકૃતિ પામ્યુ કે રિજેક્ટ થયું તેની પણ નોંધ ઓનલાઈન જ જોવા મળી જશે.